Va spun un lucru din experienta: americanii au capacitatea de a face o poza foarte buna a situatiei numerice, au un sistem de analiza sociologica foarte complicat si mult mai precis decat ai nostri

Cand, pe urma, trebuie sa vina la interpretarea datelor, in asa fel incat ele sa raspunda la ce asteapta populatia, sunt catastrofali

Va asigur ca stiu ce inseamna sa lucrezi cu consultanti americani, cine utilizeaza messagebox-ul lor si planul lor de actiuni nu se opreste decat direct cu capul in gard.

Oamenii aia vin dintr-o tara in care abordarile politice sunt cu totul altele decat cele din Romania

Daca Victor Ponta s-a dat pe mana unui astfel de strateg si in partea de mesaj, eu ii spun acum un lucru pe care nu ar trebui sa il spun, de la americani trebuie sa iei cifrele si atat, iar actiunea sa o hotaresti tu pentru ca americanii habar nu au cum gandesc romanii si nu inteleg modul in care romanii reactioneaza

Seful statului, invitat la emisiunea lui Robert Turcescu de la B1 TV, a fost intrebat daca exista candidati care au lucruri ascunse in CV-uri. "Da", a raspuns acesta."Cnca mai cred ca candidatii au timp sa-si completeze CV-urile daca au fost cumva ofiteri acoperiti sau nu", a spus Traian Basescu, precizand ca, daca acest lucru nu se va intampla, o va face el: "Da, pentru ca am obligatia sa o fac. Cand discutam despre functia de presedinte al Romaniei, nu poti sa nu informezi, nu spune nimeni sa nu o faca serviciul, pentru ca legea nu ii permite, dar candidatul are obligatia sa o faca. Voi fi in masura sa va aduc probe ce inseamna acest dublu buton".In acest caz, va fi nevoie "rapid" de o hotarare judecatoreasca, in conditiile in care serviciul respectiv nu poate face publica apartenenta sau fosta apartenenta.Presedintele a argumentat prin faptul ca un presedinte nu poate avea "dubla comanda"."E nepermis sa nu spui, sunt convins ca daca un candidat ar spune nu i s-ar intampla mare lucru, uitati-va cum i-au tratat romanii pe fostii ofiteri de securitate, ma uit ca dl Voiculescu e destul de popular. Trebuie sa spui, atunci te eliberezi si de dublul control, o spui si stii ca ai ramas supus numai celor care te-au ales. Daca vrem sa fim o tara democratica, cu un presedinte nedirijat, trebuie sa o fac", a subliniat acesta.Basescu nu a dorit sa dea detalii, la insistentele moderatorului, afirmand ca deja "am mers prea departe, desi e o realitate".Iata mai jos cele mai importante declaratii facute de presedintele Traian Basescu





Ar fi foarte rau pentru Romania sa treaca printr-o instabilitate politica

Victor Ponta a realizat ce s-ar insemna in situatia unei suspendari care nu are nimic comun cu incalcarile de constitutie

Voiculescu nu crede nici ca Iohannis il va gratia, daca va castiga, nici ca Victor Ponta l-ar gratia dupa cea ar castiga, iar in ce o priveste pe Elena Udrea nu are nicio speranta

Ii forteaza pe cei doi (Tariceanu si Ponta) sa faca suspendarea presedintelui pentru gratierea domniei sale inainte, ca o garantie pentru utilizarea propagandei antenelor in campania electorala



Despre Monica Macovei

A fost necinstita cand s-a dus sa faca sluj la Blaga si acum i-a intors spatele

Aveti explicatia de ce cand am putut nu am mai pus-o ministru al Justitiei. A plecat o data cu scoaterea PDL de la guvernare, in 2007, si in 2009 cand am putut sa punem un guvern PDL nu am mai invitat-o. Are carente consistente, trebuie sa te uiti sub poleiala...





Despre sistemul democratic

Am gasit un SRI in care Vintu stia lista cu cei ascultati iar seful SRI mergea cu masina de la SOV. SRI era controlat de Vintu, stia tot ce lucreaza SRI. Timofte ii punea la dispozitie informatii economice

Alt exemplu, justitia, va aducei aminte perioada cand acuzam Inalta Curte, CSM, Parchetele, cand erau oamenii doamnei Stanoiu. S-a curatat si acolo, ca la SRI, cu treceri in rezerva, pensionari, sistemul s-a curatat

Politia, aceea este inca obedienta fata de presedintii de CJ, de decizia politica, multi dintre ei se caciulesc pentru functii. Ma refer la tot, sa nu credeti ca seful doi si un sfert care a fost schimbat de curand a fost schimbat de florile marului. Ministrii au politizat acest sistem, au pus omul lor, si in timpul guvernelor mele, nu am putut sa-i controlez

(se implica doi si un sfert in lupta politica?) Nu am probe, dar e obedient politic si daca se deschide mai mult din dosarul Uioreanu se va vedea

Cazul Voicu, care chema judecatori de la Inalta Curte, ii cam chema la Mitica Iliescu, am vazut vena aceea de coruptie si control politic asupra judecatorilor la ce varfuri din ICCJ a dus

Cazul Voiculescu e parte a sistemului ingenuncheat, banii de la Crescent transferati, un trust media utilizat impotriva statului, institutiile care nu au fost obediente au fost pulverizate . Asta e sistemul, reminiscentele vechi care s-au transferat si generatiei noi si s-ar putea sa vedeti cum decizii de procurori au fost controlate de un ziarist important

(Robert Turcescu insista sa afle despre cine este vorba) Am mers prea departe, desi e o realitate

Ne putem atat de usor intoarce inapoi cu un presedinte care spune ca trebuie sa schimbam acest regim nazist

Victor Ponta va revitaliza sistemul vechi, care nu doreste avansul Romaniei catre parteneriatul cu SUA, integrare mai puternica in UE si preluarea modului de functionare a institutiilor la standarde europene

Nu are suficienta inteligenta si pregatire sa inteleaga un stat modern, nu poate intelege. Pentru el, aranjamentele, interesele de partid sunt deasupra statului. Eu sunt la sfarsit de mandat, nu mai am de ce sa mint, acelasi nivel de neincredere il am si in Iohannis

Eu habar nu am daca s-a intalnit sau nu cu Voiculescu, dar a acceptat sa fie premier impotriva presedintelui

In timpul campaniei, aceeasi camarila politica, cu Antonescu, Ponta, Hrebenciuc, Voiculescu, voiau sa ni--l ofere ca premier al acestei coalitii sustinute de toate trusturile de televiziunea, Geoana il avea desemnat pe Iohannis premier

Azi vrea Blaga sa ni-l ofere ca solutie de presedinte. Draga Vasile puteai sa cauti pe cineva in PDL, aveai oameni valorosi

Uitat-te la Iohannis, intrebat de unde si-a cumparat sase case, cand am auzit din meditatii mi-a venit sa ma urc pe pereti

La alta emisiune si-a dat seama ca a mintit grosier, spune ca a primit mostenire, cand cauti mama asistenta medicala, tata mecanic auto. Tata a fost militar si mi-a lasat mostenire doua camere, desi era mult mai bine platiti

Lucrurile astea arata omul slab, daca el e slab acum, fara greutatea functiei in spate, cum va face fata cand va fi tocat de toate trusturile de presa





Despre Elena Udrea

Eu am facut o singura greseala pe presiune politica, promulgarea legii de crestere cu 50% a salariilor dascalilor, am avut o delegatie de oameni politici care au venit la mine, ne nenorociti daca o dati inapoi

Am facut o mare greseala

Pe Elena Udrea o stiu, nu am vazut-o facand concesii cuiva, chiar daca e mult mai diplomata decat mine, are capacitatea sa discute cu oricine dar face ca ea

(poate castiga presedintia?) Foarte greu, nu stiu daca e momentul femeilor in Romania, foarte greu, eu nu spun despre cel pe care il sustin ca nu are sanse, ii voi da tot sprijinul ... nu stiu daca e momentul femeilor, mai ales pe imaginea care i-a fost construita, in mod nedrept, pentru ca nu as fi tinut-o s-o protejez, sa o ajut zece ani daca era un om fara valoare, fara calitati

In mod categoric am mult mai multa incredere in ea decat in Ponta si Iohannis la un loc. Pe femeia asta nu am vazut-o mintind. Poate va aduceti dvs aminte de o minciuna





Despre PDL

Nu sunt mobilizati de candidat. Ei spun liberalii ne-au dat afara de la guvernare, ne-au suspendat presedintele, liberalii sunt partidul care a tradat cel mai urat PDL, le-am pus premier si cand le-a convenit sa se pupe cu PSD au facut-o

Ce garantii credeti ca le da Iohannis, premierul Grivco, daca va castiga alegerile?

Vasile Blaga se simte bine aproape de PSD iar liberalii acolo o sa il duca. Eu nu am incredere in oamenii acestia, atatea am patit cu ei

Vasile Blaga mi-a fost aproape atat timp cat am avut mari succese

PDL a dat trei primari generali si de doua ori presedinte, cum te duci sa te predai la Iohannis, premierul Grivco? Daca ei cred ca in partid nu se simte lucrul acesta, gresesc. Eu cred ca dupa alegeri nu se va face nicio fuziunea, se va face o fuziune PDL PMP si cu asta basta. Si daca vor castiga, Iohannis, si daca va pierde, fuziunea nu se va face

Blaga a facut o mare greseala, trebuia sa lase PNL cu candidatul lui, cu sase case, premier Grivco, sa nu aiba aroganta sa spuna sa nu auda de PMP, trebuia sa adune PMP, Forta Civica intr-o alianta si sigur isi baga candidatul in turul doi

Eu i-am spus de fuziune inainte de europarlamentare, pe urma am aflat ca face fuziune cu Crin Antonescu, care daca simtea ca Ponta se tine de cuvant ii pupa si acum mana

Nu mai pot interveni surprize in lista candidatilor

(Despre un posibil termen la incompatibilitatea lui Iohannis) Nu cred, nu stiu, dar nu cred ca au fost atat de inconstienti sa puna in risc candidatul aliantei





Despre posibilitatea ca in randul candidatilor la prezidentiale sa existe ofiteri acoperiti

Am vazut ca Victoras, cu Ghita, noul mogul, ii spun foarte clar ca mogulii nu au garantii vesnice de la cei care ii sustin politic, am vazut ca aseara Ghita avea o preocupare, imi cauta gaurile din CV, intre 70 si 72

Am comunicat postului de televiziune ca mi-am satisfacut stagiul militar, a fost o contra-replica care te cam face sa te intrebi daca nu si-a pus cumva mana in cap precum chelul

Nu as discuta subiectul in seara asta, inca mai cred ca candidatii au timp sa-si completeze CV daca au fost cumva ofiteri acoperiti sau nu

(daca nu o fac, o faceti dvs?) Da, pentru ca am obligatia sa o fac. Cand discutam despre functia de presedinte al Romaniei, nu poti sa nu informezi, nu spune nimeni sa nu o faca serviciul, dar candidatul are obligatia sa o faca

Voi fi in masura sa va aduc probe ce inseamna acest dublu buton

Va trebui rapid o hotarare judecatoreasca, pentru ca altfel serviciul nu poate face publica apartenenta sau fosta apartenenta, dar nu poti fi presedinte si sa ai dubla comanda

E nepermis sa nu spui, sunt convins ca daca un candidat ar spune nu i s-ar intampla mare lucru, uitati-va cum i-au tratat romanii pe fostii ofiteri de securitate, ma uit ca dl Voiculescu e destul de popular

Trebuie sa spui, atunci te eliberezi si de dublul control, o spui si stii ca ai rama supus numai celor care te-au ales

Daca vrem sa fim o tara democratica, cu un presedinte nedirijat, trebuie sa o fac

(Exista candidati care au lucruri ascunse in CV) Da.





Despre Klaus Iohannis

Omul slab, care se pliaza, ar minti daca ar putea minti. Acum a spus ca nu a avut nicio legatura cu suspendarea dar a recunoscut ca a dat mandat Forului german sa voteze

Sa stiti ca si eu m-am inselat in faza initiala cu Iohannis, dupa care l-am urmarit atent in evolutie, si mi-am dat seama cat e de subred ca si caracter, e mare, reputatie de neamt, numai ca nemtii nu prea mint, nu se baga in jocuri murdare

Daca nu a stiut, ce sa cred despre intelectul lui? Daca nu intelegi ce ti se intampla, cum Dumnezeu vrei sa fii presedinte, in situatii minore, daramite sa fii intr-o discutie cu niste sefi de stat harsaiti

Nici eu nu le-am stiut pe toate, dar nivelul de inteligenta a fost suficient ca sa nu fiu pacalit nici la primul mandat





Despre primul mandat si eventuala implicare a serviciile secrete in alegeri



O, ce tanar eram, aveam si suvita

(Spuneati ca niciun un serviciu secret nu poate infuenta alegerile. O mentineti?) Da. E o poveste, cu serviciile, cu americanii care ne aleg presedintele. Cred ca nu ar indrazni nimeni in Europa sau in SUA sa ma sune iti trimitem prin ambasada o declaratie

Serviciile nu pot face presedinti dar pot contribui la urmarirea procesului electoral, sa se desfasoare corect si pot sesiza autoritatile

In SRI exista o directie de aparare a Constitutiei, procesul electoral e considerat de securitate nationala, corecta desfasurare a alegerilor

Serviciile nu pot face presedinti, si daca ar merge toti sa voteze tot nu pot scoate un presedinte

(I-ati mentine pe Maior si Melescanu) Da, categoric da, as mentine echipele de conducere la ambele servicii

Despre declaratie Elenei Udrea ca nu il va numi premier

E si ea o draguta, ce vreti sa fac

Eu am facut declaratie publica ca nu imi doresc functia, desi as fi cel mai bun premier pe care il poate oferi clasa politica. Dupa ce ai fost presedinte e greu sa te gandesti sa mai fii premier. Consider ca ajunge, s-o fi saturat si populatia, m-am saturat si eu de job in slujba statului, voi ramane la partid, e viata mult mai relaxata sa fii un consultant, sa mai mergi in teritoriu

Despre proiectul de autonomie al maghiarilor

Nu l-am citit, daca ies din parametrii constitutionali nu avem ce discuta

Suntem tara cu cea mai relaxata legislatie in drepturile minoritatilor din UE. Nu vad unde pot fi nemultumirile, iar caracterul unitar al statului roman cred ca niciun om responsabil nu il poate pune sub semnul intrebarii

Despre nominalizarea comisarului european

Nu as mai intra...Va spun exact dupa nominalizare. Nu exista indoiala, nici pe portofoliu, nici pe nume

(V-ati implicat in negocieri?) Categoric da. Nu vreau sa se inteleaga cum incerca premierul sa explice ce negocieri complicate au fost. Negocierile complicate sunt pentru o singura functie, de inalt reprezentant in politica externa

Singura negociere in consiliu a fost legata de inaltul reprezentant pentru politica externa, in rest e strict atributul presedintelui Comisiei sa-si nominalizeze pe cei recomandati de state pe portofolii

Chiar si aceste discutii pot fi anulate de decizia presedintelui consiliului daca nu ii ies nominalizarile sau daca di audieri constata ca portofoliul e mult prea mare sau mult prea mic fata de valoarea candidatului

(Care e valoarea Corinei Cretu?) Eu nu am ceva cu dansa, e incidentul acela cu Colin Powell, stiu eu cat e de reprezentativ?, a fost purtator de cuvant al dl presedinte Iliescu... (Ii ofera lui Robert Turcescu un plic cu portofoliul pe care il va ocupa Corina Cretu, cu promisiunea de a fi deschis dupa ce se face nominalizarea) Sa nu se fi schimbat ceva ce stiam eu (rade)

Ce inseamna oamenii care nu stiu. Ma uitam cand s-a lansat tabelul cu Corina Cretu la ajutoare umanitare

Ponta e o gluma din punct de vedere al cunoasterii mecanismelor. Acela e un portofoliu extraordinar. Fostul comisar, doamna Gheorghieva, si-a terminat mandatul cu o imagine extraordinara. UE e cel mai mare furnizor de ajutoare umanitare din lume

Optiunea tuturor era ca ea sa devina comisar pentru politica externa, daca nu existau negocieri politicie

Politicile regionale e un portofoliu important dar pentru noi, tarile care mai primesc fonduri de coeziune





Despre "omuletii verzi" si criza din Ucraina

As vrea ca romanii sa recunoasca momentele cand se poate intampla asa ceva, as vrea sa intelegem ce s-a intamplat in Ucraina

Eu consideram Ucraina un stat mare, stiam ca are fragilitatile lui, dar pe urma s-a trecut la analiza realitatilor si s-a pus intrebarea cum a fost posibil

Cum s-a ajuns ca o tara atat de mare sa fie destabilizata

A tratat extrem de deficitar problema nationalitatilor, interdictii de a utiliza limba, de a mentine cultura. In timpul marilor democrati Iuscenko si Timsenko au blocat la granita masinile cu carti in limba romana

Prima problema e modul cum creezi conditii ca minoritatile sa nu se simta discriminate, aici noi suntem la varf, au toate conditiile

Coruptia endemica in care oamenii politici au ajuns sa fie dependenti de oligarhi, i-au alimentat cu bani, nu au mai putut sa faca stanga sau dreapta. Din pacate coruptia in Ucraina a infestat institutiile statului.

Aici v-as atentiona, foarte multi au spus maidanul s-a creat pentru Europa, principalul mesaj in Maidan a fost jos coruptia, al doilea a fost Europa

Principalul mesaj a fost jos coruptia, jos guvernul corupt. Coruptia a ajuns la un asemenea nivel incat a cangrenat toate instutiile, Romania nu e in aceeasi situatie

La noi, de cativa ani, au inceput sa functioneze institutiile si e greu azi sa iti imaginezi sau sa ai curaj lucrand la varful unei institutii publice sa te gandesti ca iei spaga si nu o sa se intample nimic, fie ca esti judecator, procuror sau functionar

(despre acuzatia de premier profund corupt) Ceea ce este adevart. Cand dai la Rompetrol 300 de mil de dolari, trebuie sa ne intrebam care au fost interesele, sau 2800 hectare luate de la un instituti agricol si date la Bunea Stancu? Cam era patentul Voiculescu, daca nu gresesc. Am inceput sa strig, ordonanta a fost respinsa in Parlament.

(despre o eventuala ancheta in cazul Rompetrol) Sunt convins ca institutiile statului privesc la acest lucru si asteapta cu interes fondul de un miliard

Sa revenim la Ucraina. In ce priveste coruptia, lucrurile sunt destul de in regula fata de Ucraina

Oligarhii, oameni foarte bogati care influenteaza decizia politica si deciziile statului. Alt motiv, subfinantarea institutiilor de securitate nationala

Si foarte important, nerestructurarea acestor instutitii, au lasat toti ofiterii educati la Moscova si cand au venit rusii au constatat ca nu le da ghes inima sa-si apere tara in raport cu Mama Rusia

La noi s-au curatat serviciile, arhivele serviciilor, lucrurile sunt curate. SRI mai are acum un foarte mic numar de dosare care pot inca afecta siguranta nationala, nu e vorba de dosare in care sunt romani

Pe acest fond, cu nemultumirea minoritatilor, coruptie ridicata, subfinantarea, o teribila propaganda, mass media

Omuletii verzi au venit pe un teren pe care era usor sa inciti populatia, usor sa faci minoritarii rusi, care sunt multi, vreo 8 milioane, si tu, stat ti-ai permis sa le nesocotesti dreptul de a isi pastra limba si cultura

( Deci putem sta linistiti?) Eu zic sa nu stam linistiti, uitati-va ce fractura in societate a reusit trustul Voiculescu, bine secondat de realitatea lui Vintu si acum de Ghita, Basescu e dusman, trebuie distrus regimul lui, ne oprima, au reusit sa creeze o profunda falie, sigur, preluata si de politicieni, Ponta, Antonescu, le ieseau spune din gura

Au sadit ura, ori asta e o operatiune bine coordonata de un securist nenorocit ca Voiculescu, cu oameni bine platiti, care au intoxicat populatia, cu criza economica, in loc sa fim solidari, sa sadesti ura pentru niste oameni care si-au asumat sa nu lase tara sa se prabuseasca

Eu cred ca Voiculescu, si Ponta o ia pe urmele lui, a facut o obsesie. Va dau cuvantul meu de onoare ca eu nu il pot ura, il dispretuiesc

As putea uri pe cineva care face un rau tarii, copiilor, sotiei, celor din jur, dar altfel nu am sentimentul acesta





Despre dosarele Revolutiei

Eu sper ca dl procuror Nitu sa se tina de cuvant, a promis ca o va rezolva, dar inainte sa termin eu mandatul trebuie sa dea un raspuns

Aduceti-va aminte cati s-au plimbat in jurul or, Voinea, Codruta Kovesi, acum el dl procuror general Nitu, sper sa se tina de cuvant

Despre amnistiile decise recent de guvern si majorarile de salarii pentru bugetari



E un mod de guvernare. Eu nu sunt impotriva, va pot spune istoria, aceasta poveste cu anularea banilor care trebuie dati inapoi a pornit de la o lege trecuta prin parlament, initiata de guvern, prin care voiau sa rezolve problema profesorilor din trei localitati din Valea Jiului, carora li se cerusera bani, iar legea privea doar cele trei localitati

Conform principiului constitutional, nu poti emite o lege pentru un caz special. Am trimis legea inpoi. Rezultatul a fost ca parlamentul a luat toate situatiile, si la pensionari, si la mamici, si la dascali, au omis medicii de familie

De ce cred ca e corect: alocarea banilor a fost facuta de functionari, oamenii nu au cerut bani in plus, pur si simplu li s-au dat bani, i-au cheltuit, nu sunt categorii cu salarii sau venituri foarte mari si mi se pare ca masura e corecta daca e generalizata



Plec de la premisa ca a gresit statul iar oamenii au platit toate darile pe veniturile in plus incasate

Acesti bani nu sunt in bugetul de stat, pur si simplu Curtea de Conturi a descoperit situatia, s-a trecut prea usor la aceasta solutie, eu cred ca daca s-ar fi atacat in instanta procesele verbale ale Curtii s-ar fi castigat, dar oamenii ar fi fost chinuiti mult mai mult

Foarte probabil legile au fost neclare, dar acesti bani nu sunt in buget. A chinui cateva zeci de mii de oameni sa ii pui sa stranga cureaua, atat timp cat nu ai banii in buget, mai bine o lasi asa

Oamenii astia ar fi putut sa reproseze foarte usor ca se taie datorii de sute de milioane de la companiile de stat, datorii in buget, iar la niste oameni mama cu copil, pensionari....

Despre ministrul Finantelor, Ioana Petrescu



Astazi am vazut-o in declaratie si deja incep sa o trec in categoria politrucilor. Femeia a vrut sa convinga cu daca, daca reducem CAS angajatorii rmaresc numarul de angajati.

Sunt convins ca nimeni nu va angaja

Tot pe doamna ministru o auzeam spunand ca vor face investitii, iar eu ii spun ca nu vor face nici investitii, nici nu vor angaja, din doua motive: firmele mici sunt intr-o criza de lichiditate foarte mare, firmele mari le trec la profit si le repatriaza

Daca la Dacia, la Petrom, reduci CAS, se angajeaza macar un om? Nu, il fac venit, profit, repatriat la compania mama

Cred ca doamna ministru greseste, din pacate

Sa vedem cand vine legea

Cand ministrul de Finante spune daca utilizeaza 50% din bani pentru locuri de munca vor fi atatea locuri de munca, daca fac investitii, creaza locuri de munca

Cum vii cu daca, daca tu trebuie sa acoperi 5 mld deficit si trebuie sa pui bani, nu poti sa spui daca firma...

Daca legea se va aplica, guvernul va avea doua alternative: ori sa renunte la lege, dupa alegeri, ori sa mareasca taxele, dar mi se pare nedrept sa reduci CAS la companii si sa maresti taxele la populatie, ar fi o procedura extrem de murdara pentru populatie

Creeaza aceasta gaura in conditiile in care 5,5 la 6 miliarde vor fi costurile reducerii deficitului, trebuie sa maresti bugetul apararii obligatoriu, cu un 0,4 - 0,5 trebuie sa il cresti, si in 2015 mi se suprapun doua bugete ale UE, la care trebuie sa pun contributia autohtona pentru ambele

Eu cred ca e o pacaleala, ori retrag legea dupa alegeri ori maresc taxele catre populatie

Va ganditi la prelungirea mandatului, daca se va cere din nou suspendarea dvs?

Pe cele doua nu, dar daca mai fac una sigur cer. Eu, cand am fost suspendat nu am primit salariu, nu am contribuit la CAS, la somaj, la nimic. Acea luna jumatate din 2012 este deja scurtare de mandat.

Daca mai fac una, vorba lui Dragnea, o sa imi trimita martisoare la Cotroceni. Daca o fac ar fi o masura antinationala, dar imaginati-va ca ii infrang la referndum, raman presedinte si pana se va desfasura turul doi nu as vrea sa fiu in pielea lui Ponta cu mine la Cotroceni

Daca maestrul Tariceanu, inima zglobie, dupa proiectul ordonat de Voiculescu si pe 2 avem si referendum de demitere si eu nu sunt demis, sunt infranti in turul unu, amandoi

I-ati recomanda lui Emil Boc sa demisioneze din PDL?

Nu, e o optiune a lui. Parerea mea e ca PDl se va trezi dupa alegeri, indiferent de rezultat vor primi invitatia sa isi vada de drum, ca in 2007, si foarte multi oameni isi pun problema daca nu e mai corect sa o sustina le Udrea, plecand de la premisa ca se reface PD



Spuneati ca Ponta nu va ajunge presedinte

Problema pe care mi-o pun nu e neaparat cine ajunge presedinte, scorul dreptei e mai mare, insumat. Eu nu imi reprosez nimic ca PMP are propriul candidat, Iohannis si Blaga au spus ca nu au ce discuta cu mine. S-ar putea sa aiba supririza sa constate ca multi PDL-isti s-ar putea sa constate ca Iohannis nu are nicio legatura cu PDL. Ma doare sufletul, partidul asta m-a sprijinit, am fost de doua ori primar general si de doua ori presedinte

Despartirea era necesara, Blaga a dus partidul la 16% si l-a predat PNL, care a umilit cel mai tare PDL

As vrea sa construiesc un alt partid acum dupa ce imi termin mandatul, PMP sa ajunga unde a fost PD candva

Daca nu veti fi suspendat, ati spus ca le veti spune pe toate, dar veti fi acuzati de incalcarea constitutiei